**Predžalobná výzva – vzor**

A, s.r.o., so sídlom Duklianských hrdinov 3209/9, 010 01 Žilina,

 B, s.r.o.,

 Moskovská 977/18

 010 11 Žilina

**Vec: Predžalobná výzva – pokus o mimosúdny zmier**

Vážená spoločnosť B, s.r.o., pán Ing. Matej Dlhý,

dňa 01.04.2018 sme uzatvorili kúpnu zmluvu, na základe ktorej sme Vám dňa 05.04.2018 dodali dohodnutý tovar – CNC obrábacie stroje v počte kusov 5 (ďalej len „tovar“), za ktoré ste sa zaviazali zaplatiť celkovú kúpnu cenu 20 000 Eur (slovom: dvadsať tisíc Eur) (ďalej len „kúpna cena“).

V nadväznosti na dodanie dohodnutého tovaru sme Vám dňa 10.04.2018 vystavili faktúru č. 01201987552 na úhradu kúpnej ceny v sume 20 000 Eur so splatnosťou 15 dní, t. j. do 25.04.2018.

Do dnešného dňa, t.j. 01.06.2018, zo strany Vašej spoločnosti nebola ani čiastočne uhradená vyššie uvedená kúpna cena za dodaný dohodnutý tovar.

Vzhľadom na skutočnosť, že do dnešného dňa nedošlo k zaplateniu kúpnej ceny, **Vás preto vyzývame, aby ste v lehote 10 dní od doručenia tejto predžalobnej výzvy uhradili splatnú kúpnu cenu. V opačnom prípade využijeme naše právo na súdnu ochranu a podáme žalobu o zaplatenie vyššie uvedenej kúpnej ceny spolu s príslušenstvom.**

S pozdravom,

\_\_\_\_\_\_\_\_\_\_\_\_\_\_\_\_

Ing. Adam Kovacs

Konateľ A, s.r.o.